དེ་ཡང་ཁམས་སྡེ་དགེ་རུ་༢༠༠༨ལོར་རྒྱ་གཞུང་ལ་ངོ་རྒོལ་སྐད་འབོད་དང་།བོད་རང་བཙན་གྱི་སྦྱར་ཡིག་འགྲེམས་སྤེལ་བྱས་ཡོད་པ་དང་།སྐབས་དེར་ཁམས་སྡེ་དགེ་དགོན་གསར་དགོན་པའི་གྲྭ་པ་༡༡ཙམ་འཛིན་བཟུང་གིས།ལོ་ཚད་འདྲ་མིན་གྱིས་ཁྲིམས་ཐག་བཅད་དེ་སི་ཁྲོན་ཞིང་ཆེན་མེན་ཡཱང་བཙོན་ཁང་སོགས་སུ་བཙོན་འཇུག་བྱས་ཡོད་ན་ཡང་།ཉེ་ཆར་དེ་སྔོན་བཙོན་འཇུག་བྱས་པའི་གྲྭ་བ་གཉིས་ཀློད་གྲོལ་བཏང་ཡོད་འདུག་ཀྱང་།རྒྱ་གཞུང་གིས་བཙོན་ཁང་དུ་མནར་གཅོད་ཚད་ལས་བརྒལ་བ་བཏང་ཡོད་པས།རང་ལོ་༣༠ཡས་མས་ཡིན་པའི་གྲྭ་ཡེ་ཤེས་རྒྱ་མཚོའི་གཟུགས་པོའི་ཕྱེད་ཀ་ནུས་མེད་དུ་གྱུར་ཡོད་པ་མ་ཟད།སེམས་ཁ་མི་བདེ་བའི་གནས་སྟངས་ཡང་ཆགས་ཡོད་འདུག་ལ།རང་ལོ་༤༠ཡས་མས་ཡིན་པའི་གྲྭ་བྱམས་པ་དབང་ཕྱུག་གི་རྐང་པ་དང་སྐེད་པ་སོགས་ལ་རྨས་སྐྱོན་ཚབས་ཆེན་ཕོག་སྟེ་གཟུགས་པོའི་གནས་སྟངས་ཧ་ཅང་ཛ་དྲག་ཆགས་ཡོད་འདུག